Pedro Passos Coelho
Pedro Passos Coelho (rođen 24. jula 1964. u gradu Coimbra, Portugal), je portugalski političar, lider Socijaldemokratske partije i aktuelni premijer Portugala. Počeo je veoma rano da se bavi politikom. Postao je član Socijaldemokratske partije sa 14 godina. Djetinstvo je proveo u Angoli, bivšoj portugalskoj koloniji. Nakon revolucije 1974. godine, i proglašenja nezavisnosti Angole vraća se u Portugal. 1991. godine postaje poslanik u skupštini Portugala i parlamentarnoj skupštini NATO-a. 1997. godine neuspješno se kandiduje za gradonačelnika Amadore. 2005. godine postaje potpredsjednik Socijaldemokratske partije.